Nafarroako Parlamentuko Mahaiak, 2020ko martxoaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Malerrekako eskualdeko osasun-zerbitzuaren berrantolamenduari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko martxoaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

Donezteben pediatriako asistentzia-arazoak dituzten pertsonek diotenez, arazo horiek direla-eta Osasuneko kontseilariak Doneztebeko Osasun Zentroan duela gutxi egindako bileran adierazi zuen eskualde osoan osasun-berrantolaketa egiteko asmoa daukatela. Parlamentari honek berrantolaketa horri buruzko informazio zehatza jaso nahi du.

Iruñean, 2020ko martxoaren 2an

Foru parlamentaria: Cristina Ibarrola Guillén